stanford-oval/wikipedia huggingface dataset:
אנריקו מיארומה
פעילותו המוזיקלית > מוזיקה ליטורגית

אנג'לוס דומיני - Angelus Domini - מקהלת ילדים ועוגב
Cantate domino
Ave maris stella
דיסקוגרפיה

Farewell לפי Gitanjali nr.93 מאת רבינדרנת טאגור בדיסק של St Jacobs Chamber Choir
פרסים ואותות כבוד

2017 - עם מקהלת צ'יטה די אלה - פרס אנצו קומר (מהדורה 15) - למקהלות ולשירי עם
ברובכס

| --- | --- |
 תקופת הפעילות:  מ-2003 
 סוגה:  מוזיקת פופ 
 חברת תקליטים:  Avang Music 
 www.barobax.com
 חברים
 ח'שאיאר חקגו, כיואן חקגו וחמיד פרוזמנד
 
ברובכס היא להקת מחתרת איראנית הרשומה תחת חברת ההפקות אונג מיוזיק(אנ'). כל שלושת חבריה - ח'שאיאר חקגו, כיואן חקגו וחמיד פרוזמנד, חיים בטהראן, איראן. שיריהם זוכים לצנזורה מקומית באיראן, לאור הגבלות השלטון על הפצת תוכני אמנות ותרבות בעלי השפעה מערבית. עם זאת ללהקה עוקבים בינלאומיים רבים ממוצא איראני הודות לאינטרנט.
מקור השם בהתייחסות סאטירית להגיית המונח "בר ובצ'ההא" (بر و بچه ها; שפירושו "חברים וילדים" - חברה) של שוכני צפון טהראן העשירים שקוצר ל"ברובצ'" והתפשט כסלנג גם לדרום טהראן. הלהקה השתמשה בחיקוי הסרקסטי של הגיית הסלנג על ידי אנשים במרכז העיר - "ברובכס".
האלבום הראשון של הלהקה, Wag, שוחרר בשנת 2007. בשנת 2010 הם הוציאו את השיר Soosan Khanoom. שיר זה היה במרכזו של דיון משפטי עם המלחין ההודי פריטם שבשנת 2012 הוציא שיר תוך הפרת זכויות יוצרים לפי טענת נציגי הלהקה. הנושא נדון בבית המשפט בהודו ונדחה בעקבות כך שאיראן לא חתומה על אמנת זכויות יוצרים.
בשנת 2011 הלהקה הוציאה סינגל נוסף.
בוא הביתה (אלבום)

בוא הביתה הוא אלבום האולפן השני של שי צברי שיצא ב-10 במאי 2023 בחברת התקליטים נענע דיסק.
רקע

בפברואר 2021 הוציא צברי את השיר "דע", והכריז כי הוא הסינגל ראשון מתוך האלבום השני העתידי שלו. צברי הלחין את השיר יחד עם אלון לוטרינגר למילותיו של המשורר אבישי חורי. ביוני באותה שנה יצא הסינגל השני "מכור לאהבה" שאותו כתב יחד עם נעם רותם והלחין במשותף עם איתמר ציגלר. הקליפ לשיר שביים רועי ריק, סומן על ידי mako כאחד הקליפים הטובים לשנת תשפ"א.
הסינגל השלישי "בוא הביתה", שיר הנושא של האלבום, יצא באוגוסט 2022 ולווה בקליפ שצולם בשוט בודד(אנ'). ביימו אותו יאיר מיוחס ורננה רז. בקליפ נראות ידיהם של שישה רקדניות ורקדנים שמניעים אותן על פניו של צברי בהתכתבות עם מילות השיר, על פי כוריאוגרפיה שחיברה רז.
ב-10 במאי 2023 יצא האלבום המלא בשירותי הסטרימינג השונים. לצד שלושת הסינגלים נכללו בו עוד חמישה שירים חדשים שעליהם חתומים מפיקים מוזיקליים שונים, בהם תמיר מוסקט, איתמר ציגלר, אלון לוטרינגר, ריג'וייסר (יוב חבקין), אסף תלמודי ויוגב גלוסמן. את עטיפת האלבום אייר ועיצב דקל חברוני.
בראיון להילה אלפרט הסביר צברי כי האלבום נוצר מתוך מחשבה על שבט:
"'דע' הוא שיר חניכה שכתב אבישי חורי והלחנתי עם אלון לוטרינגר לכבוד בר־המצווה של אביתר, הבן הבכור שלי. 'מכור לאהבה' הוא שיר שכתבתי על שוטה השכונה, 'בוא הביתה' הוא שיר נחמה, 'רק הלילה!' הוא שיר חפלה".
השירים באלבום

| מס' | שם | מילים | לחן | משך |
| --- | --- | --- | --- | --- |
| 1. | דע  | אבישי חורי | אלון לוטרינגר, שי צברי | 3:40 |
| 2. | בוא הביתה  | איתמר ציגלר, אסף תלמודי, שי צברי | איתמר ציגלר, תמיר מוסקט | 3:13 |
| 3. | מכור לאהבה  | נעם רותם, שי צברי | איתמר ציגלר, שי צברי | 3:40 |
| 4. | רק הלילה!  | אלמוג בהר | איתמר ציגלר | 3:14 |
| 5. | גבעת עמל  | אלי אליהו | Rejoicer, שי צברי | 3:59 |
| 6. | לב כנוע  | שלומי חתוכה | Rejoicer, שי צברי | 2:55 |
| 7. | דע לפני מה  | ישראל אלירז | יוגב גלוסמן, שי צברי | 3:22 |
| 8. | כוכבים בשמיים  | נעם רותם | יוגב גלוסמן | 3:19 |
| משך כולל: | משך כולל: | משך כולל: | משך כולל: | 27:22 |
הערות שוליים

↑  לקראת אלבום שני: שי צברי מציג את "דע", באתר ‏מאקו‏, 28 בפברואר 2021
↑  מיקי נירון, ‏הקליפים הישראליים הכי טובים של תשפ"א – חלק א', באתר ‏מאקו‏, 26 באוגוסט 2021
↑  קיץ ברבנר, ‏שי צברי: "הרבה פעמים הגעתי לתהומות – זה מה שנותן תוקף לשירה שלי", באתר מעריב אונליין, 23 באוגוסט 2022
↑  הילה אלפרט, שי צברי מוציא אלבום חדש: "אני מחפש להתנשק עם אלוהים. לפעמים זה מצליח יותר, לפעמים פחות", באתר ישראל היום, 11 במאי 2023
| --- | --- |
בקרת זהויות :  MusicBrainz release group: c1f22865-a7d5-4931-835c-bbd26aaa176e
בנדיר

אָלוּן מהרי הריף
הַבַּנְדִּיר, הַבֵּנְדׇאיֵיר אוֹ הָאַלּוּן (באמזירית: ⴰⵍⵍⵓⵏ אַלּוּן) הוא כלי הקשה נפוץ בצפון אפריקה (בעיקר בתוניסיה, אלג'יריה ומרוקו), ובמיוחד במוזיקה האמזירית. מדובר בתוף מסגרת השייך לקבוצת הממברנופונים.
דוברי ערבית קוראים לתוף בֵּנְדִיר. בשפת הטמאזירט משתמשים במספר כינויים בהתאם לאזור: התוף נקרא אַלּוּן, תָּגֵנְזָהּ באזור האטלס גבוה, או אַדְּג'וּן באזור הרי הריף. באזור קביליה שבצפון אלג'יריה, התוף מכונה אַמֵנְדַאיֵיר ואַבֵּנְדַאיֵיר. המונחים האלה הם ככל הנראה המקור לשם בנדיר המקובל כיום בערבית, עברית ובמרבית השפות הלטיניות.
הבנדיר הוא בעל דמיון מסוים לתוף הדף האסייתי, אך אין לבלבל בינו ובין הדף או הטאר.
הערות שוליים

↑  Abdellah Kassi, Ahmed Aït Ider, Abdellah Azentou, Lahcen Tazi, Mohamed Ouadich; Mon premier dictionnaire français-amazighe-arabe, Librairie Al Maarif, Casablanca, Maroc, 2010, מסת"ב 978 9954 20 233 3 p. 181 (à "tambourin"), réédition 2010 מסת"ב 2844700829
| --- | --- |
בקרת זהויות :  MusicBrainz: e9bb7775-e8a7-4daa-8c0f-6ef364f105ee  TDVİA: bendir
באואר (מוזיקאי)

| --- | --- |

 לידה:  30 באפריל 1989 (בן 35) מערב פילדלפיה, פנסילבניה
 מוקד פעילות:  ארצות הברית 
 תקופת הפעילות:  מ-2010
 מקום לימודים:  Staples High School 
 סוגה:  דאנס, מוזיקה אלקטרונית
 חברת תקליטים:  LuckyME, Mad Decent
 www.baauer.com
 פרופיל ב-IMDb
 
הארי באוור רודריגז (באנגלית: Harry Baur Rodrigues; נולד ב-30 באפריל 1989), ידוע יותר בשם הבמה שלו באואר (Baauer), הוא מפיק אמריקאי של מוזיקת טראפ (שילוב של היפ הופ וקראנק) ומוזיקת באס. יצר מוזיקת דאנס כבר מגיל 13, בעיקר מסוגות האוס ואלקטרו. הפיק בעבר רצועה בשם 'קפטן הארי', שבוצעה על ידי Kissy Sell Out. כמו כן הפיק רמיקסים למבחר להקות מוזיקה אמריקאיות.
ביוגרפיה

הארי נולד במערב פילדלפיה שבמדינת פנסילבניה, ועקב עבודתו של אביו נדדה המשפחה בין מספר מדינות. גר בעיר ווסטפורט שבקונטיקט ולמד בתיכון סטייפלס עד 2006, השלים את לימודי התיכון בבית-הספר האמריקאי בלונדון ולאחר מכן עבר לניו יורק ולמד בסיטי קולג'.
קריירה מוזיקלית

באוגוסט 2012 חתם באואר חוזה עם חברת התקליטים LuckyMe, וערך איתה את הופעת הבכורה שלו.
קריירה מוזיקלית > 2012, פריצת דרך רגעית עם "הארלם שייק"

ב-22 במאי 2012, הוציא את הסינגל Harlem Shake, עם חברת התקליטים Mad Decent. הסינגל לא זכה להצלחה מסחרית כלשהי עד לפברואר 2013, אז הסינגל הפך ללהיט גדול כתוצאה מסרטון ויראלי ביוטיוב אשר הכיל קטעים מהשיר, ואשר יצר תופעת אינטרנט בעלת אותו שם, שבה קבוצות אנשים העלו סרטוני וידאו ליוטיוב בהם הם נראים מבצעים ריקוד אשר מזכיר את ריקוד ה"הארלם שייק" כאשר הריקוד מאופיין באדם בודד הרוקד בקטע בראשון, אליו מצטרפים בקטע השני אנשים נוספים הרוקדים באופנים מוזרים ומשעשעים.
הערות שוליים

↑  פגוש את האיש שמאחורי 'הארלם שייק' באתר The Daily Beast.
↑  חייו, המוזיקה וההארלם שייק באתר DJZ.
↑  DizastaMusic (2013-02-02), DO THE HARLEM SHAKE (ORIGINAL), נבדק ב-2018-10-02
↑  יואל גלייזר, ‏תופעת רשת חדשה - הארלם שייק, באתר ‏מאקו‏, 11 בפברואר 2013
| --- | --- |
בקרת זהויות :  ISNI: 0000 0004 0784 8514  MusicBrainz: 61a54a1e-3fa1-4ccc-bfc2-86c1a27e27de
פרמייר ליג

| --- | --- |
 עונת 2024/25 בפרמייר ליג

 שם מלא:  פרמייר ליג
 תחום:  כדורגל
 ארגון:  פרמייר ליג 
 מדינות:  אנגליה אנגליה ויילס ויילס
 קונפדרציה:  אופ"א
 קבוצות:  20
 תקופת הפעילות:  1992–הווה (כ־33 שנים)
 אלופה נוכחית:  מנצ'סטר סיטי  (8 זכיות) (2023/2024)
 מירב הזכיות:  מנצ'סטר יונייטד (13 זכיות)
 מפעל מקביל:  גביע ה-FA, גביע הפוטבול ליג
 מפעל נמוך:  פוטבול ליג צ'מפיונשיפ
 www.premierleague.com
 
לוגו הפרמייר ליג בשנים 1992–2016
הפרמייר ליג (באנגלית: Premier League), ומחוץ לאנגליה נודעת בשם הפרמייר ליג האנגלית (English Premier League, ובראשי תיבות EPL), היא ליגה אנגלית מקצוענית בכירה למועדוני כדורגל. היא הליגה העליונה במבנה ליגות הכדורגל באנגליה, ותחרות הכדורגל המרכזית במדינה. בליגה משחקים 20 מועדונים, והיא מבוססת על שיטת עלייה וירידה עם הפוטבול ליג. הליגה היא אגודה שבה 20 המועדונים החברים פועלים כבעלי מניות. העונה נמשכת מאוגוסט עד מאי, כאשר כל הקבוצות משחקות 38 משחקים. משנת 2001 ועד שנת 2016 היא מומנה על ידי בנק ברקליס, ולכן הייתה נקראת רשמית בשם הממותג ברקליס פרמייר ליג.
הליגה נוסדה ב-20 בפברואר 1992 בשם "FA פרמייר ליג", לאחר החלטה של מועדוני הליגה הראשונה של הפוטבול ליג לצאת מהפוטבול ליג, שנוסדה במקור ב-1888, וניצלו את עסקי שידורי הטלוויזיה הרווחיים. הפרמייר ליג הפכה מאז לליגת הספורט הנצפית ביותר בכל העולם. היא ליגת הכדורגל הרווחית ביותר, עם הכנסה משותפת של המועדונים של כ-1.4 מיליארד ליש"ט בעונת 2005/2006, עם ציפיות להרוויח כ-1.8 מיליארד בעונת 2007/2008 בעקבות שיתוף התקשורת. היא אף מדורגת ראשונה בדירוג הליגות של אופ"א המבוסס על ההופעות במסגרות האירופיות. חלק גדול מהקבוצות בליגה מגיעות באופן קבוע לשלבים גבוהים במפעלים אירופאים. הליגה גם נחשבת לתחרותית ביותר כאשר ברוב המקרים יש יותר מ-2 קבוצות המתחרות על האליפות, ומאזן הזכיות בליגה מתפרש באופן שווה יחסית.
היסטוריה > מוצא

למרות הצלחה משמעותית באירופה במהלך שנות ה-70, שנות ה-80 סומנו כנקודת שפל עבור הכדורגל האנגלי: אצטדיונים נהרסו, האוהדים סבלו ממבנים קלוקלים, האלימות גברה, והמועדונים האנגלים נאסרו מלשחק בתחרויות האירופיות, בשל אירועי אסון הייזל בשנת 1985. הליגה הראשונה של הפוטבול ליג, שהייתה הליגה העליונה בכדורגל האנגלי מאז 1988, הייתה מאחורי ליגות כמו הסרייה א' האיטלקית ולה ליגה הספרדית מבחינת כמות הצופים וההכנסות, ומספר שחקני צמרת אנגלים עברו לשחק במדינות אחרות. עם זאת, בתחילת שנות ה-90 מגמת הירידה החלה להיפסק; ונבחרת אנגליה הצליחה בגביע העולם 1990, כאשר הגיעה לחצי הגמר. אופ"א, הגוף המנהל את הכדורגל האירופי, הסירה את השעיית המועדונים האנגלים, שנמשכה חמש שנים, מהמפעלים האירופיים ב-1990 ודו"ח טיילור על תקנות הבטיחות באצטדיונים, שהציע שיפורים יקרים לבניית אצטדיונים מלאי-מושבים כתוצאה מאסון הילסבורו, פורסם בחודש ינואר של אותה שנה.
הכסף משידורי הטלוויזיה הפך גם הוא לחשוב הרבה יותר; הפוטבול ליג קיבלה 6.3 מיליון ליש"ט עבור הסכם לשנתיים ב-1986, אך כאשר העסקה חודשה ב-1988, המחיר עלה ל-44 מיליון ליש"ט על פני ארבע שנים. המשאות ומתנים של 1988 היו הסימנים הראשונים לצמיחת ליגה; עשרה מועדונים רצו לעזוב והקימו את ה"סופר ליג", אבל לבסוף שוכנעו להישאר. כאשר האצטדיונים שופרו וכמות הצופים במשחקים וההכנסות עלו, קבוצות הצמרת במדינה שקלו שנית לעזוב את הפוטבול ליג על מנת ליהנות מהכסף הרב שהחל לזרום לספורט.
היסטוריה > הקמה

בסיומה של עונת 1991, בהצעה להקמת ליגה חדשה נרשם כי היא תביא כסף רב יותר למשחק. הסכם חברי המייסדים, נחתם ב-17 ביולי 1991 על ידי המועדונים מהליגה הראשונה, קבע את העקרונות הבסיסיים להקמת הליגה החדשה בשם "FA פרמייר ליג". האישור למועדונים האנגליים לשחק שוב באירופה נחשב להכרחי, בשל הכישרון הרב של הקבוצות האנגליות.
בשנת 1992 מועדוני הליגה הראשונה נפרדו מהפוטבול ליג ביחד וב-27 במאי 1992 ה-FA פרמייר ליג הוקמה כחברה מוגבלת שפעלה מתוך משרד בהתאחדות הכדורגל האנגלית, מאוחר יותר המשרד הראשי בשער לנקסטר. זה הוביל לפירוק של הפוטבול ליג בת 104 השנים שהייתה עד אז בעלת ארבע חטיבות (ליגות); הפרמייר ליג הורכבה מחטיבה בודדת ואילו הפוטבול ליג משלוש. לא היה שינוי בפורמט התחרות – אותו מספר של קבוצות התחרו בליגה העליונה, והעליות והירידות בין הפרמייר ליג והליגה הראשונה של הפוטבול ליג החדשה נשארו מבוססים על אותם תנאים שהיו בין הליגה הראשונה והליגה השנייה הישנות.
22 המועדונים החונכים של הפרמייר ליג החדשה היו ארסנל, אסטון וילה, בלקברן רוברס, צ'לסי, קובנטרי סיטי, קריסטל פאלאס, אברטון, איפסוויץ' טאון, לידס יונייטד, ליברפול, מנצ'סטר סיטי, מנצ'סטר יונייטד, מידלסברו, נוריץ' סיטי, נוטינגהאם פורסט, אולדהאם אתלטיק, קווינס פארק ריינג'רס, שפילד יונייטד, שפילד ונסדיי, סאות'המפטון, טוטנהאם הוטספר ווימבלדון.
היסטוריה > עונה ראשונה ושינויים

הפרמייר ליג שוחקה לראשונה בעונת 1992/93, והורכבה במקור מ-22 מועדונים. השער הראשון בהיסטוריה של הפרמייר ליג הובקע על ידי בריאן דין משפילד יונייטד, במשחק בו ניצחה שפילד 1–2 את מנצ'סטר יונייטד. באליפות הראשונה בתולדות הליגה זכתה מנצ'סטר יונייטד. בעקבות דרישה של פיפ"א, הגוף המנהל את הכדורגל הבינלאומי, הליגות המקומיות הפחיתו את מספר המשחקים שכל קבוצה משחקת, ומספר המועדונים ירד ל-20 בשנת 1995, כאשר ארבע קבוצות ירדו מהליגה ושתי קבוצות בלבד עלו מליגת המשנה. ב-8 ביוני 2006, פיפ"א ביקשה שכל הליגות האירופיות המובילות, בהן הסרייה א' האיטלקית ולה ליגה הספרדית, ירדו ל-18 קבוצות בפתיחתה של עונת 2007/08, אך הפרמייר ליג התנגדה לשינוי. בסופו של דבר פתחו את עונת 2007/08 פעם נוספת 20 קבוצות. הליגה שינתה את שמה מ-"FA פרמייר ליג" לשם הפשוט "פרמייר ליג" בשנת 2007.
מבנה ניהולי

הפרמייר ליג פועלת כאגודה ויש בה 20 מועדונים חברים. כל מועדון הוא בעל מניות, עם קול אחד לכל אחד בסוגיות כדוגמת שינויי חוקים וחוזים. המועדונים בוחרים יושב ראש, מנהל כללי, ודירקטוריון על מנת לפקח על הפעולות היום-יומיות של הליגה. התאחדות הכדורגל האנגלית לא מעורבת באופן ישיר בפעולות אלה של הפרמייר ליג, אך בעלת כוח שלילה כבעלת מניות מיוחדת במהלך בחירת הנשיא והמנכ"ל וכאשר החוקים החדשים מאומצים על ידי הליגה.
הפרמייר ליג שולחת נציגים לפורום המועדונים האירופיים (European Club Forum) של אופ"א, מספר המועדונים והמועדונים עצמם הנשלחים נקבעים בהתאם לדירוגי אופ"א. פורום המועדונים האירופיים אחראי על בחירת שלושה חברים לוועד תחרויות המועדונים של אופ"א, שמעורב בפעולות של תחרויות אופ"א כדוגמת ליגת האלופות והליגה האירופית.
התחרות > אליפות וירידה

ישנם 20 מועדונים בפרמייר ליג. במהלך העונה בליגה, שנמשכת מאוגוסט עד מאי, כל מועדון משחק פעמיים נגד כל אחד מהמועדונים האחרים, פעם אחת באצטדיון הביתי שלו ופעם אחת באצטדיון של היריב, ובסך הכל 38 משחקים. הקבוצות מקבלות שלוש נקודות עבור ניצחון ונקודה אחת עבור תיקו. לא מושגות נקודות במקרה של הפסד. הקבוצות מדורגות תחילה לפי מספר הנקודות הכולל שהשיגו, לאחר מכן לפי הפרש השערים, ולאחר מכן לפי מספר השערים שהבקיעו. בסוף אותה עונה, המועדון עם מספר הנקודות הגבוה ביותר מוכתר כאלוף. אם מספר הנקודות שווה בין שני מועדונים או יותר, הפרש השערים ולאחר מכן מספר השערים שהובקעו קובעים את הקבוצה הזוכה. אם עדיין יש שוויון, הקבוצות שוקלות לחלוק את אותה עמדה. במקרה של שוויון על האליפות, על הירידה או על ההעפלה לתחרויות האחרות, משחק פליי-אוף במגרש נייטרלי (שאינו שייך לאף אחת מהקבוצות המשתוות) קובע את הדירוג. הקבוצות המדורגות בשלושת המקומות הנמוכים ביותר יורדות לפוטבול ליג צ'מפיונשיפ, ושתי הקבוצות המדורגות ראשונות בפוטבול ליג, יחד עם מנצחת הפלייאוף המפגיש בין הקבוצות במקומות 3–6 בפוטבול ליג, עולות לפרמייר ליג במקומן.
התחרות > העפלה לתחרויות האירופיות

בעונת 2009/2010 השתנתה שיטת ההעפלה לליגת האלופות. ארבע הקבוצות העליונות בפרמייר ליג מעפילות לליגת האלופות, כאשר כל הקבוצות נכנסות ישירות לשלב הבתים של טורניר זה. בעבר שתי הקבוצות הראשונות בלבד העפילו אוטומטית. בעבר הייתה הקבוצה המדורגת רביעית נכנסת לליגת האלופות בסיבוב פליי-אוף בתור קבוצה שאינה אלופה, וחייבת ניצחון במפגש כפול על מנת להיכנס לשלב הבתים. הקבוצה המדורגת חמישית מעפילה אוטומטית לליגה האירופית, שהחליפה את גביע אופ"א, והקבוצות המדורגות במקומות השישי והשביעי יכולות להעפיל גם הן, תלוי בזהות הזוכות בשני הגביעים המקומיים (גביע ה-FA וגביע הפוטבול ליג). אם אחת מזוכות הגביעים מעפילה לאירופה דרכו למרות מיקומה בליגה, הקבוצה המדורגת שישית בפרמייר ליג תעפיל לליגה האירופית. אם זוכות שני הגביעים יעפילו לאירופה למרות מיקומן בליגה, הקבוצות המדורגות במקומות השישי והשביעי יעפילו לליגה האירופית. סגניות הגביעים לא יעפילו לאירופה אם לא יעשו זאת באמצעות המיקום הסופי בליגה. מקום נוסף בליגה האירופית ניתן להשגה דרך זכייה בדירוג המשחק ההוגן של אופ"א, כמו קודם לכן. אם לפרמייר ליג יש את אחד משלושת דירוגי המשחק ההוגן הגבוהים באירופה, המדורגת הגבוהה ביותר בדירוג המשחק ההוגן של הפרמייר ליג שלא העפילה לאירופה תעפיל בכל זאת אוטומטית לסיבוב המוקדמות הראשון של הליגה האירופאית.
חריגה ממערכת ההעפלה הרגילה לאירופה אירעה בשנת 2005, כאשר ליברפול זכתה בליגת האלופות, אך לא סיימה במקום המוביל למוקדמות ליגת האלופות בפרמייר ליג אותה עונה. אופ"א נתנה לליברפול היתר מיוחד להיכנס לליגת האלופות, מה שנתן לאנגליה חמש נציגות. לאחר מכן, אופ"א קבעה שהאלופה הכהנת תעפיל לתחרות ליגת האלופות בעונה שלאחר מכן ללא קשר למיקומה בליגה המקומית.
הפרמייר ליג העפילה לאחרונה למקום הראשון בדירוג הליגות האירופיות של אופ"א בהתאם להופעות קבוצותיה במפעלים האירופיים בחמש השנים הקודמות. העפלה זו שברה את השליטה בת שמונה השנים של הליגה הספרדית, לה ליגה. שלוש הליגות המובילות באירופה מורשות להכניס ארבע קבוצות לליגת האלופות. נשיא אופ"א מישל פלאטיני, הציע לקחת מקום אחד משלוש הליגות המובילות ולתת אותו לזוכת הגביע הלאומי. הצעה זו נדחתה לאחר הצבעה בכינוס הוועדה של אופ"א. באותו מפגש, לעומת זאת, הוסכם כי הקבוצה המדורגת שלישית בארבע הליגות המובילות תזכה בהעפלה אוטומטית לשלב הבתים, טוב יותר מסיבוב המוקדמות השלישי, בעוד הקבוצה המדורגת רביעית תפגוש במשחק פליי-אוף קבוצה מאחת מ-15 הליגות המובילות באירופה.
נותני חסות

הפרמייר ליג נתמכת בידי נותני חסות מאז 1993. הספונסר יכול לקבוע את השם המסחרי של הליגה. הרשימה שלהלן מפרטת מי היו הספונסרים של הפרמייר ליג וכיצד הם קראו לתחרות:
1993 - 2001: קרלינג (FA קרלינג פרמיירשיפ)
2001 - 2004: ברקליירד (ברקליירד פרמיירשיפ)
2004 - 2007: ברקלייס (ברקלייס פרמיירשיפ)
2007 - 2016: ברקלייס פרמייר ליג
2016 - : אין חסות (פרמיירליג)
מועדונים

בסך הכול 50 מועדונים שיחקו בפרמייר ליג מאז הקמתה ב-1992 ועד לסוף עונת 2022/2023. מועדון נוסף, (נוטס קאונטי) חתם על ההסכם המקורי שיצר את הפרמייר ליג, אך ירד לפני חניכת עונת הפרמייר ליג הראשונה ולא חזר לאחר מכן לליגה העליונה.
שישה מועדונים היו חברים בפרמייר ליג בכל עונה מאז פתיחתה. ארסנל, צ'לסי, אברטון, ליברפול, מנצ'סטר יונייטד וטוטנהאם הוטספר. שבעה מועדונים זכו באליפות הפרמייר ליג: מנצ'סטר יונייטד (13), מנצ'סטר סיטי (5), צ'לסי (5), ארסנל (13), בלקברן רוברס (1), לסטר סיטי (1), וליברפול (1). לאורך ההיסטוריה, ארבע קבוצות מהפרמייר ליג זכו בליגת האלופות (מנצ'סטר יונייטד, ליברפול, צ'לסי ומנצ'סטר סיטי), קבוצה אחת (ליברפול) זכתה בגביע אופ"א, שתי קבוצות (צ'לסי ומנצ'סטר יונייטד) זכו בליגה האירופית, שני מועדונים זכו בגביע אירופה למחזיקות גביע (צ'לסי וארסנל) וקבוצה אחת זכתה בקונפרנס ליג (וסטהאם יונייטד).
מועדונים > קבוצות לעונת 2024/2025

| קבוצה | מיקום | אצטדיון | תכולה |
| --- | --- | --- | --- |
| אברטון | ליברפול | גודיסון פארק | 39,414 |
| איפסוויץ' טאון | איפסוויץ' | פורטמן רוד | 29,813 |
| אסטון וילה | ברמינגהאם | וילה פארק | 42,918 |
| ארסנל | לונדון | אצטדיון האמירויות | 60,704 |
| בורנמות' | בורנמות' | דין קורט | 11,307 |
| ברייטון אנד הוב אלביון | ברייטון | פאלמר | 31,876 |
| ברנטפורד | לונדון | האצטדיון הקהילתי | 17,250 |
| וולברהמפטון וונדררס | וולברהמפטון | אצטדיון מוליניו | 31,750 |
| וסטהאם יונייטד | לונדון | האצטדיון האולימפי | 62,500 |
| טוטנהאם הוטספר | לונדון | אצטדיון טוטנהאם הוטספר | 62,850 |
| ליברפול | ליברפול | אנפילד | 61,276 |
| לסטר סיטי | לסטר | אצטדיון קינג פאוור | 32,259 |
| מנצ'סטר יונייטד | מנצ'סטר | אולד טראפורד | 74,197 |
| מנצ'סטר סיטי | מנצ'סטר | אצטדיון סיטי אוף מנצ'סטר | 52,900 |
| נוטינגהאם פורסט | נוטינגהאם | סיטי גראונד | 30,404 |
| ניוקאסל יונייטד | ניוקאסל | סנט ג'יימס פארק | 52,258 |
| סאות'המפטון | סאות'המפטון | אצטדיון סנט מרי | 32,384 |
| פולהאם | לונדון | קרייבן קוטג' | 24,500 |
| צ'לסי | לונדון | סטמפורד ברידג' | 40,173 |
| קריסטל פאלאס | לונדון | סלהרסט פארק | 25,194 |
זכיות

| --- | --- |
 :  ראו גם – זכיות לפי עונות באליפות אנגליה בעבר
זכיות > זכיות לפי עונות בפרימיירליג

קבוצה המסומנת בכתב מודגש זכתה בגביע ה-FA באותה העונה והשלימה דאבל מקומי.
זכיות > זכיות לפי קבוצות

| --- | --- |
 :  ראו גם – טבלת זכיות לפי קבוצות באליפות אנגליה
| מועדון | זכיות | שנות זכייה |
| --- | --- | --- |
| מנצ'סטר יונייטד | ‏13 | 1992/93, 1993/94, 1995/96, 1996/97, 1998/99, 1999/2000, 2000/01, 2002/03, 2006/07, 2007/08, 2008/09, 2010/11, 2012/13 |
| מנצ'סטר סיטי | 8 | 2011/12, 2013/14, 2017/18, 2018/19, 2020/21, 2021/22, 2022/23, 2023/24 |
| צ'לסי | 5 | 2004/05, 2005/06, 2009/10, 2014/15, 2016/17 |
| ארסנל | ‏3 | 1997/98, 2001/02, 2003/04 |
| בלקברן רוברס | ‏1 | 1994/95 |
| לסטר סיטי | ‏1 | 2015/16 |
| ליברפול | ‏1 | 2019/20 |
שחקנים

הכדורגלנים בפרמייר ליג יכולים להתחרות בתחרויות הלא רשמיות של שער החודש ושער העונה. בין התארים האחרים ששחקנים יכולים להתחרות עליהם הוא מלך השערים של העונה. חלוץ העבר של בלקברן רוברס וניוקאסל יונייטד, אלן שירר, מחזיק בשיא כיבוש השערים בפרמייר ליג עם 260 שערים. שירר סיים בין עשרת המבקיעים המצטיינים ב-10 מתוך 14 עונותיו בפרמייר ליג וסיים כמלך השערים שלוש פעמים. במהלך עונת 1995/96 הוא הפך לשחקן הראשון שמבקיע 100 שערים בפרמייר ליג.
מאז העונה הראשונה של הפרמייר ליג ב-1992/1993, 13 שחקנים שונים השיגו את תואר מלך השערים של הליגה. תיירי הנרי זכה בתואר השלישי ברציפות והרביעי בסך הכול שלו עם 27 שערים בעונת 2005/2006. זה עלה על הישגו של שירר של שלושה תארים, שבהם זכה ברציפות בין עונת 1994/95 לעונת 1996/1997. שחקנים נוספים הם מייקל אואן וג'ימי פלויד האסלביינק שזכו פעמיים בתואר כל אחד. אנדי קול ואלן שירר מחזיקים בשיא השערים לעונה אחת (34) – עבור ניוקאסל יונייטד ובלקברן רוברס בהתאמה. הישגו של קול הגיע בעונת 1993/94, בעוד ששירר השיג זאת בעונת 1994/1995, שתיהן היו עונות בנות 42 משחקים. הישגו של שירר של 31 שערים מעונת 38 המשחקים ב-1995/1996 הושווה בעונת 2007/2008 על ידי כריסטיאנו רונאלדו, הישג ששבר את שיא השערים עבור קשר לעונה אחת.
ראיין גיגס הוא השחקן שהשתתף בכי הרבה עונות בפרמייר ליג (22 עונות).
שיא ההעברה של שחקן הוא רכישתו של דקלאן רייס מווסטהטם יונייטד לארסנל ב־105 מיליון ליש״ט, ושבר את השיא הקודם של העברתו של ג׳ק גריליש מאסטון וילה למנצ’סטר סיטי תמורת 100 מיליון ליש״ט .
שחקנים > שיאני ההופעות

להלן טבלת השחקנים שהופיעו במירב משחקי הפרמייר ליג בתולדות הליגה.
| דירוג | שחקן | הופעות | שערים | שנים | קבוצות |
| --- | --- | --- | --- | --- | --- |
| 1 | אנגליה גארת' בארי | 653 | 52 | 1998 – 2020 | אסטון וילה (365), מנצ'סטר סיטי (132), אברטון (131), וסט ברומיץ' אלביון (25) |
| 2 | אנגליה ג'יימס מילנר | 634 | 55 | 2002 – | לידס יונייטד (48), ניוקאסל יונייטד (94), אסטון וילה (100), מנצ'סטר סיטי (147), ליברפול (230), ברייטון אנד הוב אלביון (15) |
| 3 | ויילס ראיין גיגס | 632 | 109 | 1992 – 2014 | מנצ'סטר יונייטד (632) |
| 4 | אנגליה פרנק למפארד | 609 | 177 | 1995 – 2015 | וסטהאם יונייטד (148), צ'לסי (429), מנצ'סטר סיטי (32) |
| 5 | אנגליה דייוויד ג'יימס | 572 | 0 | 1992 – 2010 | ליברפול (214), אסטון וילה (67), וסטהאם יונייטד (64), מנצ'סטר סיטי (93), פורטסמות' (134) |
| 6 | ויילס גארי ספיד | 535 | 81 | 1992 – 2008 | לידס יונייטד (143), אברטון (58), ניוקאסל יונייטד (213), בולטון וונדררס (121) |
| 7 | אנגליה אמיל הסקי | 516 | 110 | 1995 – 2012 | לסטר סיטי (124), ליברפול (150), בירמינגהאם סיטי (68), ויגאן את'לטיק (82), אסטון וילה (92) |
| 8 | אוסטרליה מארק שוורצר | 514 | 0 | 1997 – 2015 | מידלסברו (332), פולהאם (172), צ'לסי (4), לסטר סיטי (6) |
| 9 | אנגליה ג'יימי קראגר | 508 | 3 | 1997 – 2013 | ליברפול (508) |
| 10 | אנגליה פיל נוויל | 505 | 9 | 1995 – 2013 | מנצ'סטר יונייטד (263), אברטון (242) |
| 11 | אנגליה ריו פרדיננד | 504 | 11 | 1996 – 2015 | וסטהאם יונייטד (127), לידס יונייטד (54), מנצ'סטר יונייטד (312), קווינס פארק ריינג'רס (11) |
| 11 | אנגליה סטיבן ג'רארד | 504 | 120 | 1998 – 2015 | ליברפול (504) |
| 12 | אנגליה סול קמפבל | 503 | 20 | 1992 – 2011 | טוטנהאם הוטספר (255), ארסנל (146), פורטסמות' (95), ניוקאסל יונייטד (7) |
נכון ל-20 במאי 2024 כתב מודגש מסמל שחקנים שעדיין פעילים בפרמייר ליג.
שחקנים > שיאני השערים

להלן טבלת המבקיעים המובילים במשחקי הפרמייר ליג בתולדות הליגה.
| דירוג | שחקן | הופעות | שערים | ממוצע | שנים | קבוצות |
| --- | --- | --- | --- | --- | --- | --- |
| 1 | אנגליה אלן שירר | 441 | 260 | 0.59 | 1992 – 2006 | בלקברן רוברס, ניוקאסל יונייטד |
| 2 | אנגליה הארי קיין | 320 | 213 | 0.67 | 2012 – 2023 | טוטנהאם הוטספר |
| 3 | אנגליה ויין רוני | 491 | 208 | 0.42 | 2002 – 2018 | אברטון, מנצ'סטר יונייטד |
| 4 | אנגליה אנדי קול | 414 | 187 | 0.45 | 1993 – 2007 | ניוקאסל יונייטד, מנצ'סטר יונייטד, בלקברן רוברס, פולהאם, מנצ'סטר סיטי, פורטסמות', סנדרלנד |
| 5 | ארגנטינה סרחיו אגוארו | 275 | 184 | 0.67 | 2011 – 2021 | מנצ'סטר סיטי |
| 6 | מצרים מוחמד סלאח | 286 | 178 | 0.61 | 2014– | צ'לסי, ליברפול |
| 7 | אנגליה פרנק למפארד | 609 | 177 | 0.29 | 1997 – 2015 | וסטהאם יונייטד, צ'לסי, מנצ'סטר סיטי |
| 7 | צרפת תיירי הנרי | 258 | 175 | 0.68 | 1999 – 2007 2012 | ארסנל |
| 8 | אנגליה רובי פאולר | 379 | 163 | 0.43 | 1993 – 2007 | ליברפול, לידס יונייטד, מנצ'סטר סיטי, בלקברן רוברס |
| 9 | אנגליה ג'רמיין דפו | 496 | 162 | 0.33 | 2001 – 2003 2004 – 2014 2015 – 2018 | וסטהאם יונייטד, טוטנהאם הוטספר, פורטסמות', סנדרלנד, בורנמות' |
נכון ל-26 בדצמבר 2024 כתב מודגש מסמל שחקנים שעדיין פעילים בפרמייר ליג.
זוכי פרס כדור הזהב

להלן רשימה של שחקנים אשר שיחקו בקבוצה מן הפרמיירליג אשר זכו בפרס כדור הזהב. בסך הכל זכו 7 שחקנים ב-7 שנים שונות ומ-4 מועדונים שונים.
1956 אנגליה סטנלי מתיוס (בלקפול)
1964 סקוטלנד דניס לאו (מנצ'סטר יונייטד)
1966 אנגליה בובי צ'רלטון (מנצ'סטר יונייטד)
1968 צפון אירלנד ג'ורג' בסט (מנצ'סטר יונייטד)
2001 אנגליה מייקל אואן (ליברפול)
2008 פורטוגל כריסטיאנו רונאלדו (מנצ'סטר יונייטד)
2024 ספרד רודרי  (מנצ׳סטר סיטי)